ຫວຽດນາມ ເພີ່ມທະວີການຮ່ວມມືດ້ານການສຶກສາກັບອົງການລັດຖະມົນຕີກະຊວງສຶກສາບັນດາປະເທດ ອາຊຽນ
(VOVWORLD) - ວັນທີ 23 ກໍລະກົດ, ທ່ານລັດຖະມົນຕີກະຊວງສຶກສາ ແລະ ບຳລຸງສ້າງ ຫວຽດນາມ ຟຸງຊວນຫຍ້າ
ພ້ອມກັບທ່ານປະທານສະພາລັດຖະມົນຕີກະຊວງສຶກສາ ອາຊີຕາເວັນອອກສ່ຽງໃຕ້ (SEAMEO), ລັດຖະມົນຕີກະຊວງສຶກສາ ແລະ ວັດທະນະທຳ ອິນໂດເນເຊຍ Muhadjir Efendy ໄດ້ພົບປະເຈລະຈາກ່ຽວກັບການຮ່ວມມືດ້ານການສຶກສາ ແລະ ບຳລຸງສ້າງລະຫວ່າງ ຫວຽດນາມ ກັບບັນດາປະເທດສະມາຊິກ SEAMEO ເວົ້າລວມ, ລະຫວ່າງ ຫວຽດນາມ ແລະ ອິນໂດເນເຊຍ ເວົ້າສະເພາະ.
ທີ່ການພົບປະເຈລະຈາ, ທ່ານລັດຖະມົນຕີ ຟຸງຊວນຫຍ້າ ໄດ້ຕີລາຄາສູງການໜູນຊ່ວຍຂອງບັນດາສູນ SEAMEO, ພິເສດແມ່ນສູນ QiTep 3 ແຫ່ງຂອງ ອິນໂດເນເຊຍ (ກ່ຽວກັບຄະນິດສາດ, ວິທະຍາສາດ ແລະ ພາສາສາດ).
ກ່ຽວກັບການພົວພັນ 2 ຝ່າຍກັບ ອິນໂດເນເຊຍ, ທ່ານລັດຖະມົນຕີ ຟຸງຊວນຫຍ້າ ປາດຖະໜາວ່າ: ໃນໄລຍະຈະມາເຖິງ, 2 ຝ່າຍສືບຕໍ່ເພີ່ມທະວີການແລກປ່ຽນຄູອາຈານ ແລະ ນັກຮຽນ; ເພີ່ມທະວີບັນດາການເຄື່ອນໄຫວແລກປ່ຽນການສຶກສາ, ແລກປ່ຽນບົດຮຽນລະຫວ່າງ 2 ປະເທດ, ຈາກນັ້ນ ສ້າງເງື່ອນໄຂພັດທະນາການເຄື່ອນໄຫວຮ່ວມມືໃນຂົງເຂດການສຶກສາ.